Línuskip: Trý línuskip eru undir Íslandi og fiska mest av hýsu, tosk, brosmu og longu. Tvey landa vantandi síðst í vikuni, meðan tað triðja vantandi landar í aðru viku. So er eisini tvey línuskip undir Íslandi, men sum frysta umborð. Nær tey landa er heldur ivasamt. Restin av línuflotanum liggur inni og fara vantandi avstað í næstum. Útróður. Streymurin verður ikki av tí besta, men veðri verður gott, so vónandi verður nakað av útróðri. Djúpvatnstrolarar: Trýggir fiska svartkalva og so nakað av kongafiski og blálongu. Allir landa eftir páskir. Ein annar trolari fiskar svartkalva og frystur umborð. Partrolarar: Tey sum fiska upsa, eru runt Føroyar, men fiskaríið er heldur smáligt. Teir landa sum vikan líður. Trý pør fiska gulllaks. Trolbátar: Fimm trolbátar eru úti. Allir eru norðanfyri og landa miðskeiðis í vikuni. Teir fáa mest av toski og so nakað av hýsu, reyðsprøku og tungu. Garnaskip: Tvey garnaskip koma at landa svartkalva síðst í vikuni. Fiskaríið er brúkiligt.